คำสั่งคณะรักษาความสงบแห่งชาติ ที่ 176/2557 เรื่อง แต่งตั้งคณะอนุกรรมการจัดทำบัญชีข้าวคงเหลือของรัฐ
คำสั่งคณะรักษาความสงบแห่งชาติ
คำสั่งคณะรักษาความสงบแห่งชาติ
ที่ ๑๗๖/๒๕๕๗
เรื่อง
แต่งตั้งคณะอนุกรรมการจัดทำบัญชีข้าวคงเหลือของรัฐ[๑]
 

ตามที่มีประกาศคณะรักษาความสงบแห่งชาติ ฉบับที่ ๒๒/๒๕๕๗ ลงวันที่ ๒๓
พฤษภาคม พุทธศักราช ๒๕๕๗ เรื่อง การจัดส่วนงาน
การกำหนดอำนาจหน้าที่และความรับผิดชอบ ของคณะรักษาความสงบแห่งชาติ
และได้มีพระบรมราชโองการโปรดเกล้าฯ แต่งตั้งหัวหน้าคณะรักษาความสงบแห่งชาติ เพื่อบริหารราชการแผ่นดิน
ตั้งแต่วันที่ ๒๔ พฤษภาคม พุทธศักราช ๒๕๕๗ ไปแล้ว นั้น

เพื่อให้การบริหารราชการของคณะรักษาความสงบแห่งชาติเป็นไปด้วยความเรียบร้อย
และมีประสิทธิภาพ และเพื่อให้การดำเนินงานของคณะกรรมการนโยบายและบริหารจัดการข้าว
ในการพิจารณา เรื่อง การตรวจสอบปริมาณข้าวคงเหลือของรัฐ เป็นไปด้วยความรอบคอบ
โปร่งใส เห็นควรให้มีการจัดทำบัญชีปริมาณข้าวคงเหลือของรัฐ ทั้งปริมาณการรับ
ปริมาณการจ่าย ให้เป็นไปอย่างโปร่งใส ถูกต้องและครบถ้วน คณะรักษาความสงบแห่งชาติ
จึงมีคำสั่งแต่งตั้งคณะอนุกรรมการจัดทำบัญชีข้าวคงเหลือของรัฐ
โดยมีองค์ประกอบและอำนาจหน้าที่ดังนี้ :-

๑. องค์ประกอบ
๑.๑ ปลัดกระทรวงการคลัง  ประธานอนุกรรมการ
๑.๒ ปลัดกระทรวงเกษตรและสหกรณ์  รองประธานอนุกรรมการ
๑.๓ ปลัดกระทรวงพาณิชย์  รองประธานอนุกรรมการ
๑.๔ อธิบดีกรมการค้าต่างประเทศ  อนุกรรมการ
๑.๕ นางสาวชุติมา บุณยประภัศร  อนุกรรมการ
ผู้ตรวจราชการกระทรวงพาณิชย์
๑.๖ ผู้แทนสำนักงานคณะกรรมการป้องกันและ
 อนุกรรมการ
ปราบปรามการทุจริตแห่งชาติ
๑.๗ ผู้อำนวยการองค์การคลังสินค้า  อนุกรรมการ
๑.๘ ผู้อำนวยการองค์การตลาดเพื่อเกษตรกร
 อนุกรรมการ
๑.๙
ผู้แทนธนาคารเพื่อการเกษตรและสหกรณ์การเกษตร  อนุกรรมการ
๑.๑๐ ผู้ทรงคุณวุฒิ จำนวน ๓ ท่าน
ที่ประธานแต่งตั้ง  อนุกรรมการ
๑.๑๑ อธิบดีกรมบัญชีกลาง  อนุกรรมการและเลขานุการ
๑.๑๒ ผู้แทนกรมการค้าภายใน  อนุกรรมการและผู้ช่วยเลขานุการ
ที่อธิบดีกรมการค้าภายในมอบหมาย

๒. อำนาจหน้าที่
๒.๑ พิจารณาจัดทำบัญชีปริมาณข้าวคงเหลือของรัฐ ทั้งปริมาณการรับ
ปริมาณการจ่ายโดยแยกตามชนิดข้าว
๒.๒ แต่งตั้งคณะทำงาน และที่ปรึกษา
เพื่อดำเนินงานตามที่คณะอนุกรรมการเห็นสมควร
๒.๓ เชิญบุคคลที่เกี่ยวข้องมาให้ข้อมูล ข้อเท็จจริง และความเห็น
รวมทั้งส่งเอกสาร หลักฐานที่เกี่ยวข้อง เพื่อประกอบการพิจารณาของคณะอนุกรรมการฯ
๒.๔ ปฏิบัติงานอื่นตามที่คณะกรรมการนโยบายและบริหารจัดการข้าว (นบข.)
มอบหมาย
๒.๕ รายงานผลการดำเนินงานต่อคณะกรรมการนโยบายและบริหารจัดการข้าว
(นบข.) ต่อไป
สำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการ
พ.ศ. ๒๕๔๗ และที่แก้ไขเพิ่มเติม ส่วนค่าใช้จ่ายอื่น ๆ (ถ้ามี)
ให้ได้รับโดยอนุโลมตามระเบียบราชการโดยให้เบิกจ่ายจากกระทรวงการคลัง

ทั้งนี้ ตั้งแต่บัดนี้เป็นต้นไป


สั่ง ณ
วันที่ ๖ มิถุนายน พุทธศักราช ๒๕๕๗
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ






ปริยานุช/ผู้จัดทำ
๑๐ กันยายน
๒๕๕๗

ภีราพร/ผู้ตรวจ
๑๓ ตุลาคม ๒๕๕๗







[๑] ราชกิจจานุเบกษา
เล่ม ๑๓๑/ตอนพิเศษ ๑๖๓ ง/หน้า ๑๕/๒๙ สิงหาคม ๒๕๕๗